Люденшайд ҡалаһының Брюнингхаузен районында «Platehofstraße 9» адресы буйынса урынлашҡан йорт  1813 йылда эш  резиденцияһы булып торған.   1900 йылдан һуң уны Питер Роберт Плате һатып алған һәм  1911 йылда яңынан төҙөгән. Сатыр ҡыйыҡлы йорттоң цоколь ҡаты һәм люнеты булған.   Бинаның үҙенә ярымтүңәрәк баҫҡыс алып барған, ул ике ҡабырға тәҙрәле һәм фрамугалы  ике ҡапҡаслы ишек алдында тамамланған. Элек айырым йорттоң симметрик бинаһына 1921 йылда архитектор Альфред Зойстер проекты буйынса эшләнгән башня өҫтәп төҙөлә, ә йорт үҙе XIX  быуат элементтары ҡулланып яңынан төҙөлә. Йортҡа таш ҡойма менән уратып алынған һәм Ферзе йылғаһы яғына ҡараған киң баҡса йәнәш тора; баҡсала 1921 йылда шулай уҡ павильон төҙөлә. Платеның айырым йортона ҡараған элекке хужалыҡ ҡаралтылары  яңынан үҙгәртеп төҙөлә. Айырым йорттан урамдың ҡапма-ҡаршы яғында уның элекке каретнигы урынлаша. 2017 йылдың 5 майында шәхси милектә булған бина 186-сы теркәү номерын алып,  Люденшайд ҡалаһының архитектура ҡомартҡыһы булып таныла.